Source: http://www.sportulsalajean.ro/articol-107525/federatia-romana-de-handbal-a-propus-o-varianta-pentru-terminarea-sezonului-la-handbal-feminin-toate-meciurile-in-luna-iunie/
Timestamp: 2020-08-12 10:03:01+00:00

Document:
Federaţia Română de Handbal a propus o variantă pentru terminarea sezonului la handbal feminin. Toate meciurile în luna iunie!
Pentru ca programul competiţional să fie dus la bun sfârşit, Federaţia a propus ca cinci din cele şapte etape să se dispute sub formă de turneu. În luna iunie ar urma să aibă loc toate meciurile din Liga Florilor, dar şi restul fazelor din Cupa României
Campionatul Ligii Florilor este suspendat, la fel ca şi celelalte competiţii, însă Federaţia Română de Handbal îşi doreşte ca acest sezon să fie dus la bun sfârşit pe teren.
Cât timp România este în stare de urgenţă nicio activitate sportivă nu se poate relua, dar FRH a venit cu un plan prin care meciurile oficiale să înceapă de la începutul lunii iunie.
Conform propunerii FRH, ar urma o lună plină de meciuri oficiale, în iunie urmând să se finalizeze atât Liga Florilor, cât şi Cupa României.
Sezonul la feminin ar urma să se reia pe 5 iunie, cu cele două sferturi rămase de jucat, CSM Bucureşti – CSM Slatina şi SCM Rm. Vâlcea – Dunărea Brăila, urmând ca pe 6 şi 7 iunie să aibă loc turneul final al competiţiei, acolo unde s-au mai calificat, Gloria Buzău şi Rapid Bucureşti.
În varianta propusă de FRH se arată că cinci din cele şapte etape rămase din Liga Florilor să se dispute sub formă de turneu. Pe 10 iunie ar urma să aibă loc restanţa dintre HCM Slobozia şi CSM Bucureşti, iar în zilele următoare ar avea loc etapa a XX-a (11 iunie) şi etapa a XXI-a (12 iunie).
Între 15 şi 21 iunie ar urma să aibă loc etapele 23 şi 26, care s-ar disputa normal, în săptămâna în care CSM Bucureşti şi SCM Rm. Vâlcea ar fi angrenate în sferturile Ligii Campionilor. Primele două clasate din Liga Naţională urmează să stea în aceste runde deoarece ar fi trebuit să evolueze cu Corona Braşov, care a fost exclusă din campionat. Totuşi, pentru cele două grupări ar rămâne două restanţe, SCM Rm. Vâlcea – Gloria Buzău şi Gloria Bistriţa – CSM Bucureşti, care s-ar disputa după terminarea celui de-al doilea turneu.
Cel de-al doilea turneu ar urma să aibă loc în perioada 24 – 26 iunie când se vor juca meciurile etapelor 22, 24 şi 25. Pe 27 iunie ar urma să se termine campionatul de handbal feminin cu restanţele SCM Rm.Vâlcea – Gloria Buzău şi Gloria Bistriţa – CSM Bucureşti.
Rămâne de văzut dacă această propunere va fi acceptată şi de către echipe, mai ales că CSM Bucureşti şi SCM Rm. Vâlcea ar avea un program infernal de urmat. Practic, vicecampioana ar trebui să joace 12 meciuri în 22 de zile, iar campioana SCM Rm. Vâlcea ar urma să dispute 11 jocuri tot în acelaşi interval.
Acestă variantă propusă de FRH va fi supusă spre aprobare în cadrul Consiliului de Administraţie ce va avea loc în această săptămână
Propunerile FRH:
5 – 7 iunie: Turneul Final Four (sferturile SCM Rm. Vâlcea – Dunărea Brăila, CSM București – CSM Slatina plus semifimale și finale. S-au calificat deja Gloria Buzău și Rapid București)
10 – 12 iunie: restanța AHCM Slobozia – CSM București (10 iunie); Etapa a 20-a (11 iunie); Etapa a 21-a (12 iunie)
15 – 21 iunie: etapele 23 și 26 desfășurate normal, în săptămâna în care Vâlcea și CSM București au programate sferturile de finală. În aceste runde, SCM și CSM ar fi trebuit să evolueze cu Corona Brașov, exclusă din campionat. Rămân două restanțe, Vâlcea – Gloria Buzău și Gloria Bistrița – CSM București, care se vor juca la încheierea celui de-al doilea turneu.
24 – 27 iunie: Etapele 22, 24 și 25 în cadrul unui turneu de sală (24-26 iunie): În 27 iunie se vor juca restanțele Vâlcea – Gloria Buzău și Gloria Bistrița – CSM București.
În Divizia A, turneul semifinal ar urma să aibă loc în perioada 12 – 14 iunie, iar turneul final în perioada 19 – 21 iunie. Conform variantei propuse de FRH, barajul de promovare s-ar juca în perioada 28 – 30 iunie.
Related TopicsEtapehandbalhomeLIga NationalaprogramTurnee
Raluca Kelemen: ”Când lucrurile vor reveni la normal, aşteptăm iubitorii handbalului cu mare drag la sală”
Handbalul din România îşi poate continua activitatea din 1 iunie: Campionatele nu vor fi îngheţate!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM